My grootste hoop vir my musiekloopbaan is om met mense te praat. Ek het ’n ruk terug vir die Here gesê, “Gebruik my.” My musiektalent is ’n godsgegewe gawe. Ek het in die verlede dit op die verkeerde maniere gebruik: Ek wou altyd net entertain, entertain. En toe een dag voel ek die Here lê dit op my hart dat hy my wil gebruik deur my musiek. En dit is hoekom ek dié gawe gekry het: Om ’n storie te vertel. As ek dít kan bereik, sal ek baie gelukkig wees.
Almal hier verdien om te wen. Ek dink wel ek verdien om te wen omdat ek weet ek werk hard hiervoor en ek bid myself deur die hele proses. Ek weet die Here is elke liewe oomblik langs my.
Ek sing voltyds al vir amper tien jaar. Ek was in die verlede by ’n ander platemaatskappy en ek was op ’n sangkompetisie – en elke keer het ek gevoel dit was net nie my tyd nie. En dié jaar voel ek dit is my jaar.